200 000 verkeersboetes binne 3 maande in Pta | Maroela Media
200 000 verkeersboetes binne 3 maande in Pta
Die Tshwane-metropolisie het Woensdag gesê hy verskerp padveiligheidsveldtogte in Pretoria, aangesien statistiek die afgelope paar maande "'n toppunt in wetteloosheid deur motoriste" onthul het.
Isaac Mahamba, woordvoerder van die TMPD, het gesê meer as 200 000 verkeersboetes is tussen November en Januarie uitgereik, hoofsaaklik vir die verontagsaming van padtekens, onpadwaardige voertuie, persone wat sonder rybewyse bestuur, persone wat nie veiligheidsgordels dra nie en persone wat onbedagsaam bestuur.
Hy het bygevoeg spoedoortredings en dronkbestuur bly een van die grootste probleme vir die metropolisie in die stad.
"Altesaam 75 588 boetes is in November 2019 uitgereik en 95 persone is in hegtenis geneem. Altesaam 145 persone is in Desember 2019 in Tshwane in hegtenis geneem, waaronder 83 vir dronkbestuur met 25 inhegtenisnemings in Centurion. Een persoon is in hegtenis geneem toe hy teen 225 km/h op die N4 gery het in 'n 120 km/h-sone."
Die TMPD het in Januarie 51 121 boetes uitgereik en 78 persone is in hegtenis geneem, onder andere vir spoedoortredings en dronkbestuur.
"Die meeste oortredings is in Pretoria se middestad, Sunnyside, Mamelodi, Soshanguve, Hammanskraal, Pretoria-Noord en Centurion aangemeld. Alhoewel die probleem die hele Tshwane raak, sal die stad sy padveiligheidsveldtogte in die gebiede opskerp waar die meeste oortredings plaasvind," het Mahamba bygevoeg.
"Die doel is om die publiek op te lei oor die belangrikheid om ag te slaan op padreëls en om bewusmaking te skep en sodoende padongelukke en padsterftes te verminder."
Gauteng Pretoria Tshwane-metropolisie
Skoor pak voormalige Prasa-lede
Elke oggend , vir die laaste 4jaar in centurion , oppad skool toe , ry die taxis op die skouer op die grond , druk in voor voertuie , ry teen aankomende verkeer op , ry oor rooi robotte , is roekeloos en aggresief op die pad … en dis elke oggend se storie is die hele boonste artikel oor verkeer n reklame foefie . Ek sien nie n verskil nie … askies ek sien dit net eenvoudig nie . Waars al daai metro ?
@gerhard, ek het 2 jaar lank by ons wyks raadslede gekla, metro is ook by die swak bestuurs houdings van veral taxis betrek
fotos, videos is ingestuur, en tot vandag is daar niks aan die verkeers reels ongehoorsame 'mense" gedoen nie
ek het moed opgegee want telkemale is die vergaderings met metro topbestuur net eenvoudig ge-ignoreer
Dit maak geen sin dat 'n motoris beboet kan word vir sonder 'n veiligheidsgordels ry nie. Ek skep nie 'n debat oor die voor en nadele daarvan nie. Ek betwis nie die veiligheid daarvan nie, maar betwis die owerhede se reg om dit as 'n wetsoortreding te beskou. Die motoris se liggaam behoort aan hom of haar en nie aan die munisipaliteit om so 'n persoon te beboet vir eie liggaam in gevaar te stel nie. Natuurlik is dit 'n oortreding om klein kinders nie vas te gordel nie, maar self? Daaroor moet die motoris besluit. Ek gebruik wel sitplekgordels.… Lees meer »
Moet se, al die jare wat ek in Centurion bly het ek een middag 'n verkeers polisie persoon gesien by 'n stopstraat. Die enigste ander kere wat ek hulle gesien het het hulle oor rooi verkeersligte gery soos al die ander motoriste.
Ek sien nog steeds net verkeerspolisie agter die bosse wegkruip en maklike teikens stop. Die verbysteek oor sperstrepe en ander roekelose aksies gaan rustig voort. 200 000 boetes? Gmfff!